text: Fem stemmer skilte kandidater
  27 december 2011 kl. 12.25
  Povl Kylling Petersen bliver socialdemokraternes borgmesterkandidat i Aabenraa ved kommunalvalget i 2013, når den nuværende borgmester, Tove Larsen, går på pension. Fem stemmer skilte de to kandidater.
  Povl Kylling Petersen fik de fem stemmer flere end modkandidaten Kim Brandt. 157 stemte på Povl Kylling Petersen, mens 152 ønskede Kim Brandt. Seks medlemmer stemte blankt.
  Tove Larsen har meddelt, at hun trækker sig tilbage efter næste kommunalvalg i november 2013. Hun har været over 30 år i kommunalpolitik. 
  Først en årrække som borgmester i Rødekro - og siden som suveræn stemmesluger i den nye Aabenraa storkommune. 
  Povl Kylling Petersen kommer på en svær opgave. Ved det første valg efter kommunalreformen blev Tove Larsen nærmest kåret som den første borgmester. Og ved valget i 2010 sikrede hun sig også genvalg.
  